./data/phi0474/phi005/phi0474.phi005.perseus-lat2.xml
M. Tullius Cicero
itaque iam consuetudine ad corpora civium Romanorum etiam sine istius nutu ferebatur manus ipsa lictoris    num potes hoc negare, Verres, in foro Lilybaei maximo conventu C  Servilium, civem Romanum e conventu Panhormitano, veterem negotiatorem, ad tribunal ante pedes tuos ad terram virgis et verberibus abiectum?  aude hoc primum negare, si potes; nemo Lilybaei fuit quin viderit, nemo in Sicilia quin audiverit  plagis confectum dico a lictoribus tuis civem Romanum ante oculos tuos concidisse